Ւնչ վերաբերում է ՀՀ իշխանություններին, ապա նրանց կողմից կարևորվել է խաղաղ կարգավորումը, վստահության մթնոլորտի ձևավորման ուղղությամբ քայլերի ձեռնարկումը (այդ թվում՝ Վիեննայի, Սանկտ Պետերբուրգի և Ժնևի պայմանավորվածությունների կատարումը), ինչն, իսկապես, համահունչ է արտաքին կուրսի շարունակականության ոգուն։ Միաժամանակ, ուշագրավ է, որ վարչապետի մամուլի ծառայության կողմից տարածած հայտարարության մեջ չի հիշատակվում Արցախը բանակցային սեղան վերադարձնելու հարցը, դրա փոխարեն նշվում է, որ «վարչապետը վերահաստատել է Հայաստանի պատրաստակամությունը՝ ԵԱՀԿ Մինսկի խմբի համանախագահների հետ շարունակելու բանակցային խաղաղ ճանապարհով հակամարտության կարգավորմանն ուղղված ջանքերը»։